**NOTĂ INFORMATIVĂ  
privind necesitatea elaborării proiectul hotărârii**

**Guvernului ”Cu privire la transmiterea unui teren”.**

|  |
| --- |
| **Condițiile ce au impus elaborarea proiectului de act normativ, finalităţile urmărite, descrierea gradului de compatibilitate a proiectului** |
| Proiectul hotărârii Guvernului ”Cu privire la transmiterea unui teren” a fost elaborat în temeiul prevederilor art. 6 alin. (1) lit. a) din Legea nr.121-XVI din 4 mai 2007 privind administrarea şi deetatizarea proprietăţii publice și art. 8 alin. (3) din Legea nr. 523 -XIV din 16 iulie 1999 cu privire la proprietatea publică a unităților administrativ-teritoriale și a deciziei Consiliului comunal Larga, r-l Briceni, nr.5/2 din 07 septembrie 2018. |
| **Principalele prevederi ale proiectului şi evidenţierea elementelor noi** |
| Proiectul hotărârii Guvernului prevede transmiterea cu titlu gratuit a terenului cu suprafața de 0,11 ha, număr cadastral 1433201217, din proprietatea publică a unităţii administrativ-teritoriale Larga, r-l Briceni, în proprietatea publică a statului, în administrarea Ministerului Finanţelor (gestiunea Serviciului Vamal) pentru exploatarea ulterioară a postului vamal Larga.  Este de menționat, că la momentul actual terenul respectiv, în baza deciziei Consiliului local nr. 9/2 din 31.03.2016 și Titlul de autentificare a dreptului deținătorului de teren din 19.06.2018, se află în folosința Serviciului Vamal, cu înregistrarea drepturilor în registrul bunurilor imobile.  În scopul valorificării acestui teren, la solicitarea Serviciului Vamal, prin decizia Consiliului comunal Larga nr.5/2 din 07 septembrie 2018, a fost schimbată categoria de destinație agricolă a acestor terenuri, cu achitarea pierderilor cauzate de excluderea acestora din circuitul agricol.  Totodată, și art. 9 alin. (7) din Legea nr. 1308 din 25iulie 1997 privind preţul normativ şi modul de vânzare-cumpărare a pământului, stipulează că, persoanele fizice sau persoanele juridice cărora li s-au atribuit terenuri din fondul de rezervă, după compensarea pierderilor cauzate de excluderea acestora din circuitul agricol, conform legislaţiei, sînt legalizate ca proprietari asupra pământului.  După adoptarea Hotărârii respective, Ministerul Finanțelor (Serviciul Vamal) în comun cu autoritățile administrației publice locale vor institui Comisia de transmitere a terenului proprietate publică, în conformitate cu prevederile Regulamentului cu privire la modul de transmitere a bunurilor proprietate publică aprobat prin Hotărîrea Guvernului nr. 901 din 31 decembrie 2015, iar Agenția Servicii Publice va efectua modificările documentației cadastrale la cererea titularului de drept în conformitate cu prevederile prezentei hotărîri. |
| **Fundamentarea economico-financiară** |
| Implementarea proiectului respectiv nu necesită alocarea unor mijloace financiare suplimentare din bugetul de stat. |
| **Modul de încorporare a actului în cadrul normativ în vigoare** |
| Prezentul proiect este elaborat în conformitate cu legislația în vigoare și nu necesită elaborarea sau modificarea altor acte normative sau legislative. |
| **Avizarea şi consultarea publică a proiectului** |
| În scopul respectării prevederilor Legii nr.239 din 13 noiembrie 2008 privind transparența în procesul decizional, proiectul hotărârii Guvernului ”Cu privire la transmiterea unui teren” a fost plasat pe pagina web oficială a Ministerului Finanțelor [www.mf.gov.md](http://www.mf.gov.md), în compartimentul „Transparența decizională”, la rubrica „Procesul decizional”.  Proiectul se propune a fi remis spre avizare Ministerului Economiei și Infrastructurii, Ministerului Agriculturii Dezvoltării Regionale și Mediului, Agenției Relații Funciare și Cadastru.  Proiectul se propune a fi remis spre expertizare Centrului Național Anticorupție și Ministerului Justiției. |

**MINISTRU**   **Octavian ARMAȘU**